stanford-oval/wikipedia huggingface dataset:
רונית זיו
מיצירותיה

2023 – Sex & Suits - יצירת סולו בהשראת חיבור מאת מבקרת האמנות אן הולנדר, הועלתה לראשונה בבית הנסן בירושלים במסגרת פסטיבל הסולו הבינלאומי.
2022 - Cassandra Machine – נוצר עבור ללהקת המחול Newcomb, הוצג ב-Dixon Hall בניו אורלינס, ארה״ב.
2022 – אחת ועוד אחת – במסגרת דאנס תל אביב באולם זהבה במרכז סוזן דלל.
2021 – 380.379.378 – הועלה לראשונה בסטודיו אורה מרכז סוזן דלל ובבכורה בפסטיבל אינטימדנס בתיאטרון תמונע.
2021 – כתרנגולת – יצירת ווידאו כמחאה נגד רצח נשים, הוצג בתערוכת ׳עדות מקומית׳ ו׳עדות למחאה׳.
2018 – חחח.דוט.קום - הועלה בתיאטרון הבית, ניסן נתיב ביפו.
2018 – רונית זיו: מצב הדברים - הועלה לראשונה בתיאטרון הבית, ניסן נתיב ביפו.מתוך ״מה שאתה אומר אל תגיד פעמיים״, צילום: אייל לנדסמן2017 – מה שאתה אומר אל תגיד פעמיים - שתי יצירות מאת רונית זיו - היצירה הראשונה היא עיבוד ל׳קסנדרה׳ בביצוע שני רקדנים גברים. והיצירה השנייה היא דואט לגבר ואישה. הועלתה לראשונה בתיאטרון תמונע.
2015 – שלוש אחיות – יצירה בעקבות סיפור קצר מאת ש"י עגנון. הועלתה בתמיכת קרן ביסטריצקי לתמיכה באומנות.
2013 – שמאל מרכז - הועלתה לראשונה במסגרת פסטיבל א-ז'אנר בתיאטרון תמונע.
2013- מרתון 40 - ערב הפורס מניפה מיצירותיה של זיו, החל מיצירתה הראשונה עטורת הפרסים 'רוז לא מחכה' ועד ליצירתה האחרונה 'קסנדרה'.
2011- עם כתוביות - יצירה חדשה באורך מלא בבכורה במרכז סוזן דלל.
2009- גאות – יצירת מחול בשלוש מערכות, הועלתה לראשונה במסגרת פסטיבל מחול לוהט במרכז סוזן דלל.
2008 - אישה א' אישה ב׳ - הועלתה לראשונה בתיאטרון תמונע.
2007- ראי - הועלה בבכורה בהרמת מסך במרכז סוזן דלל.
2007 – Ten Min. Older - שיתוף פעולה עם הכוריאוגרפית יאנה ראסל, הועלה בתיאטרון תמונע בתל אביב, בדרזדן ובלייפציג.
2006 - עשר דקות - הועלה בבכורה בהרמת מסך במרכז סוזן דלל.רונית זיו, צילום: אפרת מזור2005 - לפרק ת'צורה - הועלה בבכורה בהרמת מסך במרכז סוזן דלל.
2004 - ביוטי פרי - הועלה בבכורה בהרמת מסך במרכז סוזן דלל.
2004 - כלולות - יצירה מיוחדת לעשרה רקדנים שהתקיימה המרחב של מבצר עתיק בבאסנו דל גראפה באיטליה.
2003 – Steam - הועלה בבכורה בהרמת מסך במרכז סוזן דלל.
2002 – בוץ - הועלה בבכורה בהרמת מסך במרכז סוזן דלל.
2002 - Undress - ערב שלם עבור להקת קומפניה אינסטבל בפורטו, פורטוגל.
1999-2001 - זה ייגמר רע, הלילה של מרילין ו-תוריד תורידי – שלוש יצירות עבור 'אנסמבל בת-שבע'.
1999 – רוז לא מחכה - יצירה עטורת פרסים שזכתה בפרס גוונים במחול והופיעה בפסטיבלים רבים ברחבי העולם.
מיצירותיה > כוריאוגרפיה עבור תיאטרון

2012 – ״גן ריקי״ מאת דויד גרוסמן, בבימוי שלמה פלסנר. עלתה בבכורה בתיאטרון תמונע.
2011 – ״מאויב לאוהב״ על פי סיפור מאת ש"י עגנון, בבימויה של גילי שנית. עלתה בבכורה בתיאטרון הערבי עברי ביפו ובפסטיבל ישראל.
2011- ״כלבים״ מאת עידו בורנשטיין, בבימוי שלמה פלסנר. עלתה בבכורה בתיאטרון תמונע.
2011 – ״אדיקטד״ מאת נאוה צוקרמן, עלתה בבכורה בתיאטרון תמונע במסגרת פסטיבל א ז'אנר. בהצגה זו השתתפה זיו כשחקנית ורקדנית לצידה של השחקנית שרה פון שוורצה.
2010 – ״הטוחן ובעל הריחיים״ על פי סיפורו של ש"י עגנון, בבימוי גילי שנית, עלתה בבכורה בזירה הבינתחומית בירושלים.
2002- ״הסרפד של השכן״ מאת רביד דברה ובבימויה. ההצגה הועלתה בתיאטרון הבימה.
1999 – ״ז'וזפין״ מאת רביד דברה ובבימויה, ההצגה זכתה במקום הראשון בפסטיבל תיאטרונטו.
הישגים פרסים ומלגות

2021 - מלגת קרן ארדיטי ליצירה ולמחקר רב תרבותי מטעם קרן ארדיטי והחוג לתיאטרון, אוניברסיטת תל אביב.
2020 - פרס רוזנבלום לאומנויות הבמה, עיריית תל אביב.
2018 - פרס היצירה בשבוע המחול, תיאטרון הפרינג', באר שבע.
2005, 20202 - פרס שרת החינוך והתרבות לכוריאוגרף צעיר.
2004 - מלגת השתלמות מקרן תרבות אמריקה-ישראל.
2000 - מקום ראשון בתחרות כוריאוגרפיה על שם חסיה לוי אגרון בירושלים
1999 - מקום ראשון בתחרות לכוריאוגרפיה 'גוונים במחול' במרכז סוזן דלל.
הערות שוליים

↑  תכניית תחרות ״גוונים במחול״ 1999, באתר הסיפריה הלאומית
↑  מתוך הארכיון: פוסטר מופע, באתר ארכיון מרכז המחול באנז׳ה
↑  אתר להקת המחול Instavel, באתר להקת המחול Instavel
↑  מידע על היצירה בבסאנו דל גראפה, באתר La Nuova
↑  אודות רוברטו קסאראטו, באתר Migrant Bodies
↑  רות אשל, מחול | גן עדן בסלון הבית, באתר הארץ, 29 בנובמבר 2010
↑  דף אמן רונית זיו, באתר קרן התרבות אמריקה-ישראל
↑  הזמנה להרצאה של רונית זיו, באתר Scripps College
↑  על היצירה ״כתרנגולת״, באתר עדות מקומית
↑  הרצאה בכנס מגדר ואמנות, הפקולטה לאמנויות, אוניברסיטת תל אביב, באתר יוטיוב, ‏3/7/2023
↑  מידע על היצירה, באתר פסטיבל מחול סולו בירושלים
↑  אודות רונית זיו, באתר אוניברסיטת Tulane
↑  על היצירה 380.379.378, באתר הבמה
↑  על היצירה ״כתרנגולת״, באתר Onlife
↑  אורי לנקינסקי, Twenty years of Ziv, Jerusalem Post, ‏24/07/2019
↑  על הערב ״מצב הדברים״, באתר תיאטרון הבית
↑   טל לוין, רונית זיו מציגה: איך רוקדים עגנון?, באתר הארץ, 25 באוקטובר 2015
↑  יעל אפרתי, 40 זה ה-30 החדש, באתר Time Out, ‏13/11/2013
↑  איילת דקל, Ronit Ziv – Marathon 40, Midnight East, ‏18/01/2013
↑  ראיון על היצירה ״עם כתוביות״, באתר יומני המחול
↑  על היצירה, תיאטרון תמונע
↑  על היצירה המשותפת, באתר הבמה
↑  מרב יודילוביץ', לחבר ולפרק ת'צורה, באתר ynet, 5 באפריל 2006
↑  רונית זיו, באתר ארכיון להקת בת שבע
Sex & Suits, צילום: אפרת מזור
קידומת שם אונייה

אד"מ טיטניק - אוניית הדואר המלכותית (RMS) טיטניק
קידומת שם אונייה (באנגלית: ship prefix) היא שילוב של אותיות, בדרך כלל ראשי תיבות, המשמשות לפני שמה של ספינה אזרחית או צבאית אשר שימשה לאורך ההיסטוריה למספר מטרות ובהן: זיהוי אופן הנעה של כלי השיט, ייעודו, או בעלות/לאום.
בעת החדשה משתמשים בקידומות באופן לא עקבי בספינות אזרחיות.
ספינות צי הן כמעט תמיד עם קידומת שם. כיום הנוהג הנפוץ הוא להשתמש בקידומת יחידה לכל ספינות המלחמה של חיל הים של האומה, וקידומות אחרות עבור כלי עזר כגון משמר חופים. עם זאת, לא כל חילות הים משתמשים בקידומות: כך למשל חילות הים של סין, צרפת ורוסיה.
שימושים היסטוריים

לאורך ההיסטוריה, קידומות של כלי שיט אזרחיים זיהו לעיתים קרובות את אופן הנעה של הספינה, למשל "SS" (ספינת קיטור - Steam ship), ‏ "MV" (ספינה ממונעת - motor vessel), או "PS" (אוניית משוטה - paddle steamer).
לחלופין, הם עשויים לשקף את מטרת הספינה, למשל "RMS" (ספינת דואר מלכותית - Royal Mail Ship - לדוגמה זה היה קידומת הספינה טיטניק), או "RV" (ספינת מחקר - research vesse).
בימינו השימוש בקידומות בקרב כלי שיט אזרחיים אינו עקבי, ולעיתים קרובות אין קידומות לכילים אלה.
בעת שנעשה בהן שימוש, הקיצורים עשויים לשקף את מטרתו של כלי שיט, כגון: "LPGC" (נשא גז נוזלי - (liquified petroleum gas carrier), או "TB" (גוררת - tug-boat), או "DB" (אסדה). אולם במקרים רבים, קיצורים אלה משמשים לצורך זיהוי חוקי רשמי גרידא ואינם משמשים בפועל.
בספינות צי, שימשו הקידומות לזיהוי הצי - אך עשויות גם להצביע על סוג או מטרה של כלי שיט כקבוצת משנה. מבחינה היסטורית, הצי הגדול ביותר היה הצי המלכותי הבריטי, אשר השתמש בדרך כלל בקידומת "HMS" - "ספינת הוד מלכותה" או "ספינת הוד מלכותו" (His/Her Majesty's Ship). ולעיתים נעשה שימוש בקיצור או שם המשקף את סוג או מטרת כלי השיט, לדוגמה - HM Sloop לציון סלופ בצי המלכותי.
חילות הים של חבר העמים הבריטי אימצו את הנוהג בשינוי קל:
HMAS‏ (His Majesty's Australian Ship) – האונייה האוסטרלית של הוד מלכותו, בהתייחס לאוניות הצי המלכותי האוסטרלי
HMCS‏ (His Majesty's Canadian Ship) – האונייה הקנדית של הוד מלכותו, בהתייחס לאוניות הצי המלכותי הקנדי
HMNZS‏ (His Majesty's New Zealand Ship) – האונייה הניו זילנדית של הוד מלכותו, בהתייחס לאוניות הצי המלכותי של ניו זילנד
בימיו הראשונים של חיל הים האמריקני, קיצורים כללו לעיתים קרובות את סוג הכלי, למשל "USF" (פריגטה של ארצות הברית - United States Frigate), אך שיטה סימון זו הופסקה בהוראת מספר 549 של נשיא ארצות הברית תיאודור רוזוולט משנת 1907 שקבעה סימון חובה לספינות צי ארצות הברית בשירות פעיל - (USS - "ספינת ארצות הברית" - "United States Ship").
החל מהמאה ה-20 ואילך, חיילות ים רבים מזהים אוניות לפי אותיות או מספרי גוף או שילוב שלהם. קודי זיהוי אלה נצבעו, ועדיין, בצד הספינה. לדוגמה - ספינה מספר 35 של הצי המלכותי היא משחתת 35 (D35) ששמה אה"מ דרקון (D35 HMS "Dragon").
קידומות צי סוחר (קידומות כלי שיט אזרחיים)

קידומות אלה משמשות בדרך כלל לצי סוחר אזרחי:
| קידומת | קיצור של | משמעות |
| --- | --- | --- |
| AE | Ammunition ship | ספינת תחמושת |
| AFS | Combat stores ship | ספינת אספקה |
| AHT | Anchor handling tug | גוררת עוגנים |
| AHTS | Anchor handling tug supply vessel | גוררת עוגני ספינות אספקה |
| AO | United States Navy oiler | ספינת דלק של צי ארצות הברית |
| AOG | Gasoline tanker |  |
| AOR | Auxiliary replenishment oiler |  |
| AOT | Transport oiler |  |
| ATB | Articulated Tug Barge |  |
| CRV | Coastal Research Vessel | ספינת מחקר חופים |
| C/F | Roll-on/roll-off; Car ferry | מעבורת מכוניות |
| CS | Container ship או Cable ship | ספינת משא או ספינת מניחת כבלים תת-מימיים |
| DB | Derrick barge |  |
| DEPV | Diesel Electric Paddle Vessel |  |
| DLB | Derrick Lay Barge |  |
| DCV | Deepwater Construction Vessel |  |
| DSV | Diving support vessel או deep-submergence vehicle |  |
| DV | Dead vessel |  |
| ERRV | Emergency Response Rescue Vessel |  |
| EV | Exploration Vessel | ספינת מחקר |
| FPSO | Floating production storage and offloading |  |
| FPV | Free Piston Vessel |  |
| FPV | Fishery Protection Vessel |  |
| FT | Factory Stern Trawler |  |
| FV | Fishing Vessel | כלי שיט לדיג |
| GTS | Gas Turbine Ship |  |
| HLV | Heavy lift vessel |  |
| HMT | Hired military transport |  |
| HMHS | Her(/His) Majesty's Hospital Ship | ספינת בית חולים (מלכותית) |
| HSC | High Speed Craft |  |
| HSF | High Speed Ferry |  |
| HTV | Heavy transport vessel |  |
| IRV | International Research Vessel | אניית מחקר בינלאומית |
| ITB | Integrated Tug barge |  |
| LB | Liftboat | סירת הצלה |
| LNG/C | Liquefied natural gas carrier | מוביל גז מעובה |
| LPG/C | Liquefied petroleum gas carrier | מוביל גז פחממני מעובה |
| MF | Motor ferry | מעבורת |
| MFV | Motor fishing vessel (mainly UK Royal Naval Reserve) |  |
| MS (M/S) | Motor ship | ספינה ממוענת (זהה ל-MV( |
| MSV | Multipurpose support vessel | ספינת אספקה |
| MSY | Motor Sailing Yacht | יאכטה ממונעת |
קידומות צבאיות

פרק זה טעון שכתוב. אנא תרמו לוויקיפדיה .  הסיבה היא קיים מקטע מוסתר שהועתר מויקיאנגלית ויש לתרגמו על מנת להציגו.
| מדינה | משמש את | קיצור | משמעות |
| --- | --- | --- | --- |
| ארגנטינה ארגנטינה | צי ארגנטינה | ARA | "Armada de la República Argentina" אוניית צי רפובליקת ארגנטינה |
| ארגנטינה ארגנטינה | משמר החופים של ארגנטינה | GC | "Guardacostas" משמר החופים |
| אוסטרליה אוסטרליה | הצי המלכותי האוסטרלי | HMAS | His/Her Majesty's Australian Ship/Submarine/Station אוניית/צוללת/תחנת הצי האוסטרלי של הוד מלכותה/ו |
| אוסטרליה אוסטרליה | הצי המלכותי האוסטרלי | NUSHIP | New Ship/Submarine אונייה (צוללת) שטרם החל שירותה |
| אוסטרליה אוסטרליה | הצי המלכותי האוסטרלי | ADV | Australian Defence Vessel ספינות המשמשות את הצי |
| אוסטרליה אוסטרליה | הצי המלכותי האוסטרלי | MSA | Minesweeper Auxiliary שולת מוקשים |
| אוסטרליה אוסטרליה | שירות המכס ומשמר הגבול האוסטרלי | ACV | Australian Customs Vessel אוניית מכס אוסטרלית |
| אוסטרליה אוסטרליה | משמר הגבול האוסטרלי | ABFC | Australian Border Force Cutter אוניית משמר הגבול האוסטרלי |
| אוסטרליה (טרום האיחוד) | Colonial navies of Australia | HMCS | His/Her Majesty's Colonial Ship האונייה הקולוניאלית של הוד מלכותו/מלכותה |
| אוסטרליה (טרום האיחוד) | Colonial navies of Australia | HMQS | His/Her Majesty's Queensland Ship (Queensland Maritime Defence Force) |
| אוסטרליה (טרום האיחוד) | Colonial navies of Australia | HMVS | His/Her Majesty's Victorian Ship (Victorian Naval Forces) |
| האימפריה האוסטרו-הונגרית | צי האימפריה האוסטרו-הונגרית | SMS | Seiner Majestät Schiff (English: His Majesty's Ship) |
| איי בהאמה איי בהאמה | צבא ההגנה המלכותי של איי בהאמה | HMBS | His/Her Majesty's Bahamian Ship אוניית צי איי בהאמה של הוד מלכותה/ו |
| בנגלדש בנגלדש | משמר החופים של בנגלדש | CGS | Coast Guard Ship ספינת משמר החופים |
| בנגלדש בנגלדש | צי בנגלדש | BNS | Bangladesh Navy Ship ספינת צי בנגלדש |
| ברבדוס ברבדוס | צבא ברבדוס | HMBS | His/Her Majesty's Barbadian Ship ספינת הוד מלכותה של ברבדוס |
| בלגיה בלגיה | חיל הים הבלגי | BNS | Belgium Naval Ship ספינת צי בלגיה (סימון של נאט"ו) |
| ברוניי ברוניי | הצי המלכותי של ברוניי | KDB | "Kapal Di-Raja Brunei" ספינת הצי המלכותי של ברוני |
| בורמה בורמה | צי בורמה | UMS | "Myanmar Sit Yay Yin" ספינת איחוד בורמה |
| בולגריה בולגריה | הצי הבולגרי | BNG | (סימון של נאט"ו) |
קידומות צבאיות > קידומת מוסכמות > הולנד

הצי המלכותי ההולנדי משתמש בקידומת "HNLMS" באנגלית (תרגום מהולנדית של "ספינת הוד מלכותה" (Hr.Ms) או "ספינת הוד מלכותו" (Zr.Ms)); עם זאת, עד לרגע שבו הספינה באופן רשמי נכנסת לשירות פעיל בצי, שמה של הספינה משמש ללא קידומת. ב-30 באפריל 2013, כאשר וילם-אלכסנדר, מלך הולנד ירש את הכתר מביאטריקס, מלכת הולנד, שונה שם הספינות בהתאם.
קידומות צבאיות > קידומת מוסכמות > אוסטרליה

באוסטרליה, הקידומת NUSHIP משמשת לציון ספינות שטרם נכנסו לשירות פעיל.
קידומות צבאיות > קידומת מוסכמות > ארצות הברית

בארצות הברית, כל קידומות שהיו בשימוש חוץ מ-"USS", "USNS", "USNV", ו-"USRC" בוטלו החל משנת 1901, כאשר הנשיא תיאודור רוזוולט הוציא צו נשיאותי הקובע זאת. הקידומת "USRC" הוחלפה בקידמות " USCGC" כאשר שירות ספינות המכס של ארצות הברית עם שירות הצלת החיים של ארצות הברית כדי להפוך למשמר החופים של ארצות הברית ב-1915.
הקידומת "USLHT" (מגדלור של ארצות הברית) הוחלף בקידומת "USCGC" כאשר שירות המגדלורים של ארצות הברית אוחד עם משמר החופים בשנת 1939. הקידומת USC&GS הוחלפה בקידומת NOAAS כאשר סקר החופים והסקר הגאודטי של ארצות הברית מוזג עם מנהל האוקיינוסים והאטמוספירה הלאומי (NOAA) בשנת 1970.
הקידומת USFC הוחלפה בקידומת USFS כאשר המועצה לעניין דגים ודגה של ארצות הברית (United States Commission on Fish and Fisheries) הפכה ל"משרד הדייג" (Bureau of Fisheries) בשנת 1903, והקידומת USFS בתורה הוחלפה בקידומת FWS בשנת 1940 מוזג לתוך משרד הפנים של ארצות הברית. מחלקת הדיג ומחלקות נוספות הפכו בשנת 1956 להיות שירות הדגה וחיות הבר של ארצות הברית. של חלוקת ביולוגי סקר כדי ליצור את משרד הפנים של דגים וחיות בר שירות (אשר ב-1956 היה ארגון מחדש כמו ארצות הברית דגים וחיות שירות).
הקידומות לעיל ניתנות אך ורק לספינה פעילה. בטרם כניסת הספינה לפעילות היא מכונה "ספינה לפני פעילות" (pre-commissioning unit), ולאחר סיום פעילותה היא תשתמש בכינוי "לשעבר" ex.
לדוגמה: ספינה בשם "pre-commissioning unit" תכונה בטרם כניסתה לפעילות בשם: pre-commissioning unit" Gerald R. Ford I" או PCU "Gerald R. Ford" ולאחר שתצא משירות פעיל היא תכונה ex-"Gerald R. Ford"
בתרבות הפופולרית

מקבילות בדיוניות של קידומות תלת-אותיות מופיעות לעיתים קרובות בספרות ובקולנוע, בעיקר בסרטי מדע בדיוני; (בפועל, נעשה שימוש במונחים ימיים במקבילה החללית - ראו חיל הים לחלל.
"מסע בין כוכבים" - התאחדות הכוכבים המאוחדת משתמשת בקידומת "USS" עבור ספינות הכוכבים שלה. בעוד שג'ין רודנברי מעולם לא הגדיר לעצמו מה עמד הקיצור, יש המשערים שזה אומר "ספינת החלל המאוחדת", "ספינת הכוכבים המאוחדת", או "United ["Federation of Planet"] Starfleet Starship/Ship". ב"יקום המראה" החלופי שבסדרה, אימפריית הטראן משתמשת בקידומת "ISS" . גזעים אחרים בסדרת "מסע בין כוכבים" משתמשים בקידומות שונות לספינותיהם:
קלינגונים משתמשים ב-IKS (ספינת קלינגון אימפריאלית) או ב-IKC (קיסרי קלינגון קרוזר).
ספינות רומולאניות בדרך כלל מקבלות את הקידומת IRW‏ (Imperul Romulan Warbird), או RIS שם "ספינה אימפריאלית רומולאנית", וזאת בהתבסס על הספרות (אך לא על הסדרה הטלוויזיונית או הסרטים ואינו נחשב לחלק מהקאנון הרשמי של הסדרה; באופן דומה, גם קידומת של פרנגי ל-FMS ו-CDS של הקרדאסים אינם קאנוניים).
"מלחמת הכוכבים" - האימפריה הגלקטית משתמשת לפעמים בקידומת ISD עבור משחתת כוכבים קיסרית.
"בבילון 5" - ברית כדור הארץ משתמשת בקידומת "EAS" עבור "ספינת ברית כדור הארץ" וכן ל-"תחנת כדור הארץ ".
"פיירפליי" - כלי שיט בצי איחוד כוכבי הלכת בעלות הברית מקבלים את הקידומת "IAV" עבור כלי השיט הבין-לאומי.
"Halo" - חלליות פיקוד החלל של האו"ם משתמשות בקידומת "UNSC". הברית משתמשת בשלושה ייעודי אותיות למחלקות ספינות כמו CAS או CSO
"Mass Effect" - כולל כמה קידומות, בעיקר "SSV" עבור "כלי שטח של ברית המערכות" (Systems Alliance space vehicle) ו-"MSV" עבור "כלי רכס של סוחרים"; "PFS" עבור חיל הים של ההיררכיה הטוריאנית.
עריצה היא הלבנה - האומות הפדרציות משתמשות ב-"FNS", ומשמעותה ככל הנראה "ספינת האומות הפדרציות".
הנוסע השמיני- הספינות משתמשות בקידומת "USCSS" קיצור של "ספינת חלל המטענים של ארצות הברית" עבור ספינות החלל "נוסטרומו", "פרומתאוס" ו"קובננט".
"Unreal (משחק מחשב)" - נעשה שימוש בקידומות ISV ו-UMS ("שירותים צבאיים מאוחדים", קידומת לספינות מלחמה).
"האורוויל" - האיחוד הפלנטרי משתמש בקידומת "USS", ככל הנראה עבור "ספינת החלל של האיחוד".
לקריאה נוספת

• Donald Launer, , 2006, Sheridan House
הערות שוליים

↑  קידומות צי סוחר אזרחי וכלי שיט אזרחיים
↑  קידומות של כלי שיט/טיס/חלליות בתרבות הפופולרית
.zm

| --- | --- |
 תאריך ייסוד:  1994 
 רשם:  ZAMNET 
 חסות:  ZAMNET 
 www.zicta.zm
 
.zm היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בזמביה. החל משנת 1994.
תתי-סיומות

סיומת האינטרנט מחולקת לתת-סיומות הבאות שניתן לרשום רק תחתן:
ac.zm - מוסדות אקדמיים
co.zm - גופים מסחריים
com.zm - גופים מסחריים
edu.zm - מוסדות אקדמיים
sch.zm - בתי ספר
gov.zm - ארגונים ממשלתיים
net.zm - אינטרנט
org.zm - ארגונים לא מסחריים
ההנחות לעיל מבוססות על מוסכמות סטנדרטיות ולא על נהלים כתובים כיוון שאין כל תיעוד מקוון לכך, רוב הרשויות יבחרו בסיומות .co.zm או .org.zm.
רישום

הסיומות .com.zm, .edu.zm ו- .net.zm מנוהלות בידי CopperNET Solutions, בעוד ששאר הסיומות של .zm מנוהלות בידי "ZAMNET".
הערות שוליים

↑  "CopperNet Solutions price list"
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
עין גדי (קיבוץ)

הקיבוץ בעת הקמתו, 1956
מרכז התרבות
קיבוץ עין גדי
שביל בקיבוץ
עֵין גֶּדִי הוא קיבוץ בחופו המערבי של ים המלח. הקיבוץ הוא היישוב הצפוני ביותר במועצה אזורית תמר. שם הקיבוץ משמר את שמה של עין גדי המקראית והיישוב מחדֵש באזור התיישבות יהודית בת מעל 1,300 שנה, החל מהמאה ה-7 לפנה"ס ועד המאה ה-6 לספירה.
בשלהי מלחמת העצמאות, 10.3.1949, הגיעו כוחות אלכסנדרוני מסדום לעין-גדי, ואכן בהסכם שביתת הנשק עם ירדן באפריל 1949, נקבע שעין גדי, מצדה ודרום מדבר יהודה הן בגבולות מדינת ישראל. יש אומרים שהמבצע הצבאי הזה התבצע הודות ליוזמה של שמריה גוטמן, ששכנע את מפקד חזית הדרום, יגאל אלון, שלא תיתכן מדינת ישראל ללא שלוש הנקודות הללו שנתפסו כחלק ממבצע ייצוב.
הקמה והיסטוריה

בשנת 1953 הוקמה היאחזות נח"ל (סמוך למקום בו נמצא בית ספר שדה עין גדי של היום). במאי 1954 רדפו תושבי עין גדי לתוך שטח ירדן בעקבות מסתננים שגנבו פרות, ובהיתקלות עם כוח של הלגיון הרגו 3 חיילי לגיון ואזרח ירדני.
היישוב אוזרח והפך לקיבוץ בשנת 1956. רוב מייסדיו הם בוגרי תנועות הנוער וגרעיני נח"ל.
לפני מלחמת ששת הימים היה היישוב מנותק ומבודד (הגישה אליו הייתה אך ורק מאזור ערד), סמוך מאוד לגבול הירדני, והיישוב הקרוב ביותר היה בטווח של מספר שעות נסיעה בדרך עפר.
ראשיתו של הקיבוץ במקום שבו נמצאת עתה אכסניית-הנוער. בגלל סיבות אקלימיות ואחרות עקר כעבור כמה שנים, בחודש יולי 1959, לרמה סמוכה גבוהה יותר. בין הנקודה הישנה לבין חוף הים הייתה אכסניית נוער קטנה, שנקראה בית-שרה על שם שרה רבינוביץ, שנספתה בטפסה על אחד הצוקים באזור.
מלחמת ששת הימים קטעה את הבידוד בו היה שרוי הקיבוץ, והפכה את הגישה לעין גדי לקלה. כביש חדש שנסלל לאורך חופי ים המלח מכיוון ירושלים הפך את עין-גדי למרכז לביקור מטיילים ומבקרים. בינואר 1968 חובר הקיבוץ לרשת החשמל הארצית ונפרד מהגנרטור ששירת אותו במשך 12 שנים. החיבור נעשה בקו שאורכו 53 קילומטר, ממפעלי ים המלח. הקמת הקו החלה באפריל 1967. ב-1968 החלה בניתו של בית הארחה בן 100 חדרים, הוסדר חוף רחצה והוקמה תחנת דלק, וענף התיירות הפך למקור פרנסה חשוב לקיבוץ.
הקיבוץ במאה ה-21

ענפי הכלכלה העיקריים הם תיירות וחקלאות. בשנת 1997 הוקם בקיבוץ מפעל עין גדי מים מינרליים להפקה ושיווק של מים מינרליים. בשנים האחרונות נפגע קשות ענף התיירות בגלל תופעת הבולענים באזור, ששומטת את הקרקע תחת תשתיות, מסכנת חיי אדם וגורמת לנטישת אתרי התיירות, שטחי חקלאות וכבישים.
הגן הבוטני

מתחם חצר הקיבוץ, שטופח בתחילה כגן נוי קיבוצי רגיל נרשם בשנת 1994 באגודת הגנים הבוטניים הבינלאומיים והוכר על ידה כגן בוטני. משרד החקלאות האמון בישראל על אסדרת התחום אינו מכיר בגן ואינו מתקצב אותו על רקע הגדרות שצ"פ בלתי פתורות של הקיבוץ. בגן, המשתרע על שטח של כ-100 דונם, ניתן למצוא למעלה מ-900 מיני צמחים מכל רחבי העולם. זהו הגן הבוטני היחיד מהרשומים באגודה הכולל יישוב בתחומו.
בין השאר ניתן לראות בגן מינים שונים של תמר מצוי ודקל, צמחים טרופיים, צמחי מדבר, וסוגי קקטוסים רבים. ראוי לציון גם עצי הבאובב הייחודיים של עין גדי.
פולמוס המים

בינואר 2004 נחשפו נתונים על שימושי המים בקיבוץ, והתעורר פולמוס ציבורי בשאלת השימוש במשאבי טבע של מי המעיינות הסמוכים באופן שמייבש את הנחל. הפולמוס התעורר במיוחד לאחר שהקיבוץ בשיתוף עם חברה פרטית החל לשאוב את מי המעיינות ולשווקם כמים מינרלים. פעילי טבע העומדים מאחורי המאבק בקיבוץ, טענו כי הקיבוץ משתמש במים לצריכה ביתית ותעשייתית באופן בזבזני, ואף הגן בוטני שהקים על שטחו צורך מים רבים. לטענת החברה להגנת הטבע מפעל המים המינרלים ביקש עם הקמתו לשאוב 6,000 מ"ק מים בשנה, כמות שהוגדלה בהדרגה עד ליותר מ-120 אלף מ"ק בשנה. הם גם קבלו על כך, שממקום כה צחיח שמשמש כנאת מדבר נשאבים מים שמשווקים לכל הארץ. ואילו חברי הקיבוץ, מגובים על ידי נציבות המים, טענו שמעולם לא חרגו מהמכסה שהוקצבה להם, ומה ההבדל אם הם אורזים את מכסת המים החקלאיים שלהם כמלונים או באריזות פלסטיק, ושהגן הבוטני רובו מאוכלס בצמחי מדבר יובשניים, שאינם צורכים מים רבים. תוצאות שאיבת המים וייבושו של הנחל, היו שבעלי חיים וצמחים נדירים נעלמו מהנחל.
באוגוסט 2004 הציג פרופ' יורם אבנימלך מהטכניון בפני אנשי "השדולה הירוקה" בכנסת, דו"ח הקובע כי ניתן לפתור את המחלוקות סביב המים בנוסחת פשרה, כיוון שבעיית המים איננה בעיה של כמות, אלא של ניהול משק המים באופן נכון, כיוון שנפח המים העובר בנחלים עומד על כ-2.5 מיליון מ"ק, כמות הגבוהה באופן משמעותי מהכמות הנצרכת. בתחילת 2005 אלי אמיתי, מנכ"ל רשות הטבע והגנים, מינה ועדה מקצועית להגשת המלצות לשיקום נאת עין גדי, והסדרת ממשק מי מעיינות עין גדי. ב-29 באפריל 2007 נחתמה אמנה בין קיבוץ עין גדי לבין רשות הטבע והגנים, במעמד נציב המים ובברכת פרופ' יורם אבנימלך, שמונה מטעם "השדולה הירוקה" בכנסת להיות נציגה בעניין. באמנה הקיבוץ קיבל על עצמו הגבלות בשימוש במי המעיינות, בהם השבה של 100% מהזרימה הטבעית לנחלים ערוגות ודוד והשבה של 100% מהשפיעה הטבעית במעין עין גדי. ביולי 2007 פורסם כי השדולה הירוקה בכנסת מאמצת את הסכם המים בעין גדי ותעקוב אחר יישומו. החברה להגנת הטבע מתנגדת להסכם, ורואה בהגדלת השאיבה ומכירת המים שערורייה. עוד היא סוברת כי יש לחבר את בתי הקיבוץ לרשת המים הארצית ובכך לחסוך ממשאבי הטבע של המעיינות. ב-2009 דווח כי בעלי החיים והצמחים הנדירים שהיו בנחל לפני שהתייבש החלו לחזור אליו, לאחר מאמצי שיקום ואישוש.
מכינת עין גדי

בעין גדי פעילה המכינה הקדם-צבאית החילונית "מלח הארץ" מאז 2008. חזון המכינה הוא מתן הזדמנות לצעירים מכלל ישראל להגשמה עצמית, חברתית ולאומית והעלאת המוטיבציה לשרת, לתרום ולהוביל.
פנימיית עין גדי

פנימייה חינוכית הממוקמת בליבו של הגן הבוטני. בפנימייה מתחנכים מדי שנה כ-60 נערים ונערות בכיתות ח'-י"ב המגיעים מרחבי הארץ. הפנימייה מתוקצבת ומפוקחת על ידי משרד החינוך, ומתקיימת כחברת נעורים כחלק ממערכת החינוך בקיבוץ. חניכי הפנימייה לומדים במסגרת בית הספר האזורי בקיבוץ, "תיכון שש-שנתי עין-גדי".
בפנימייה מושם דגש על התפתחות לימודית בתחומי אמנות, מוזיקה וספורט. הפעילות הבלתי פורמלית כוללת פעילות עם בני הנוער בקיבוץ, פעילות תנועת נוער (האיחוד החקלאי), עבודה בענפי הקיבוץ השונים, התנדבויות משותפות ועוד. החניכים מעורבים בחיי הקהילה בקיבוץ, לוקחים חלק בחגים ובטקסים, עובדים, מתנדבים ומסייעים בענפי הקיבוץ השונים.
ראו גם

שמורת עין גדי
השיר "עין גדי"
מרוץ עין גדי
הגן הבוטני בעין גדי
תיכון שש-שנתי עין-גדי